
ABSTRACT. Оп а coin from РиШрроро! minted Бу Сотой 
(180—192) Djambazteppe is pictured with а statue of Apollo 
and Bendida-Artemida — the most worshipped gods іп the 
town. The coin image gives valuable informatian about the to- 
pography cf the town the religious culture of its population, 
thus adding to our knowledge about the rich and varied sculp- 
tural and church decoration of Ше Roman Philippopol. 


Върху една бронзова монета от дребен номинал, сечена във Филипопол 
(Пловдив) по времето на император Комод (180—192), е изобразено ви- 
соко скалисто тепе със статуя на Аполон на върха и храм на Бендида 

Обр. 1. Бронзова монета на Комод от Филипопол (лице — увеличено) | 
Fig. 1. Monnaie еп bronze де Commode, frappée а РЫИрророЙ$ (avers agrandi) 

Обр. 2. Бронзова монета на Комод от Филипопол с изображение на Джам- 
базтепе (опакото — увеличено) „3 
. Fig. 2. La colline де Djambaztépė, figurée sur monnaie en bronze de Commode, 
frappée à Philippopolis (revers agrandi) 


Артемида по средата на хълма (обр. 1—2). При публикуването Ha Mohe- 
тата през 1934 г. поради липса на каквито и да е други данни не е било 
възможно да се определи със сигурност кое от седемте пловдивски тепета 
е представено върху нея.! 

От досегашните археологически, епиграфски и нумизматични данни 
знаем, че по време на римското владичество на върха на най-високия хълм — 
Джендемтепе (286 м н. в.), са се издигали два храма.” Единият от тях е 
бил посветен на Аполон. Върху второто по височина тепе -- Бунар- 
джика (265 мн. в.), е била издигната статуя на Херакъл.“ Засега все още 
не знаем какво е имало на Марково тепе. Но то е прикътано в полите на By- 
нарджика и малката му височина — 29, по отношенне на околния терен, 
не е била подходяща за издигане статуя на слънчевото божество, което 
е чествувано по високите планински върхове и места. По билото на 
Сахаттепе (222 M H. B.) е минавала втората крепостна стена, изгра- 
дена към 172 г. по времето на Марк Аврелий (161--180).2 Следователно 
върху нито едно от изброените четири тепета, стоящи извън Три- 
хълмието, не.се е намирала статуя на Аполон. Ще трябва да пред- 
положим, че тя се е издигала върху някой от трите акрполни 
хълма, включени в първата крепостна стена, сектори от които са били 
изградени от траките още през ранната степен на старата желязна епоха 
у нас и възобновявани в по-ново време.8 И наистина върху тази догадка 
верен отговор дава едно интересно изображение върху бронзови медалйони, 
сечени във Филипопол: по времето на Антонин Пий (138--161).7 Надписът 
върху “опакото- ЕШ M ПОМ САВЕТХОУ/Ф!| ЛИШОПОЛЕТТОК, дава 
възможност за. по-точното датиране на тази емисия медалиони въз основа 
на означеното име на легата М. Pontius Sabinus. За нега и за времето на 
управлението му при Антонин Пий засега нямаме данни от друг характер. 
В Британския музей се намира една монета от Филипопол с неговото име.8 
На лицевата страна е дадено четвъртото поред консулство на Антонин 

Пий, което се пада в 145 г., когато 
е управлявал и легатът Pont. Sabi- 
пи5.9 Виждаме, че неговото име 
върху монетите се предшествува 
както от съкратената титла НГЕ 
(ОТ тувцоувооутов) ,19 така и от части- 
цата ЕПІ (єтї) — нещо, което имаме 
върху монетите на Антонин Пий, 
сечени и при легата Зено.! Върху 
опакото на интересуващия ни ме- 
далион е даден общият югоизточен 
изглед на акрополните хълмове — 
днешните Небеттепе, Джамбазтепе 
и Таксимтепе, върху които е бил 
разположен античният град, от- 
където през римско време е полу- 
чил името Trimontium (обр. 3). OT- 
горе се виждат храмове и статуя.!? 


Върху десния хълм (Небеттепе — Обр. 3. Изображенне на Трихълмието вър- 
205 м н. в.) е представен малък ху бронзов медалион на Антонин Пий от 
храм, който днес все още не може Филипопол (опако -- увеличено) 

Fig. 3. Représentation ди Trimontium sur 


да се идентифицира на кое 6o- ип médaillon еп bronze 4'Апіопіпиѕ Pius, 
жество е бил посветен, въпреки че frappée а Philippopolis (revers agrandi) 
са били открити следи от него.13 
Върху левия (Таксимтепе — 202 м 
н. в.) е изобразен храм на Дионис. Върху централния скалист и най-висок 
хълм (а това е Джамбазтепе — 210 м н. в.) личи статуя на Аполон.“ Отдолу 
са представени полулегнали симетрично една срещу друга фигурите на две 
речни божества, олицетворяващи реките Хеброс и Пясъчник. В ръцете, 
с които се подпират, държат изправено тръстиково (?) клонче, ав про- 
тегнатите напред ръце — плодно клонче или рог на изобилието. По същия 
начин и върху други филипополски монети в ръцете на речното божество 
се намират по два атрибута на плодородието.1 В подножието на средния 
хълм е запазено доста неясно изображение, напомнящо колонада от четири 
свързани горе стълба — може би входът на античния стадион или по-ве- 
роятно фасадата на храм. Именно този среден Хълм -- Джамбазтепе, 
е представен самостоятелно върху интересуващата ни монета от Комод.18 
В следващите редове даваме описание на това извънредно интересно 
изображение, което се явява нов ценен принос за проучване на топогра- 
фията на Трихълмието през римско време. Освен статуята на Аполон, | 
за която имаме и други сведения, представен е и един непознат досега от : 
други извори храм на Бендида-Артемида. | 
Лице: АУТ МА АУРН КОМ (ОДОС). Бюст на император Комод с - 
къса, стригана брадичка, лавров венец и мантия, надясно. 
Опако: ФІЛІППО/ПОЛЕІТОМ. Висок скалист хълм (Джамбазтепе), 
по края обрасъл с дървета. На върха — статуя на Аполон, гол, 
прав, наляво, с патера и лък. По средата на склона на хълма — храм 
в три четвърти изглед наляво, с триъгълен фронтон с акротери и че- 
тири колони на лицевата страна с профилирани бази и коринтски 
капители. Между средните колони статуя на Бендида-Артемида, 


(9061 U? 339) «езда е}2^б» әр 9561891 эәле э4э}7еаше[а әр 21е19098 эпл — 4 “(гриелйе зиэш8ец) зпододФ(ица в ээ44ен 
‘эрошшоЭ әр теииош зшп sns 59)19591491 *5үшә}гү-ѕ1риә9 эр ә[Чшәў} ип јә попофу,р 2134245 эип оеде әйәугедше[а эр 2ш(09 е7 — 0 "р 14 
("1 9061 10 кифейлопоф) «ея19 1 е1э9Э» влеяхдчп ә эпэлевонеж ен Кошлви — 9 ‹((нәһигәяА — тней 
-1едф) Шойоу 10 тленой вхэкопопикиф Ахдчя инеседоови “еПийдфу-вШийнед ен ледх и номопу ен вАлело 040 эпэлевомеж ‘0 р "990 


4 я 
ща” 
Ё 


є Е >. < И І 
аар ааа БАА А а А аа REE A D А 


Джамбазтепе, изобраззно върху антична монета от Филиполол 119 


права, насреща, облечена в дълъг препасан хитон, с покривало на 

главата — полос. В двете си ръце държи по една факла { |. 

Бронз, диам. 19 мм, 3,55 г. Народен археологически музей, 

Обр. l u 2 Пловдив, инв. Хо 1718. 

Образите върху монетата са сравнително добре запазени. Хълмът е 
изобразен доста реалистично. Предаден е като едно високо възвишение 
с остър връх и стръмно спускащи се каменисти склонове, обрасли тук-там 
с дървета. Такъв е видът на Джамбазтепе откъм югоизток, откъдето е 
даден неговият изглед. 

Върху някои монети!" и медалиони!8 от Филипопол е предаден един 
по-рядко срещан статуарен образ на Аполон. Богът е изобразен гол, 
прав, с патера в протегната напред дясна ръка, а с лявата, върху която 
от рамото надолу се спуска мантията му, държи атрибутния предмет — 
лък, опрян на горната част на ръката. Този характерен начин на държане 
на лъка и покриване на рамото и ръката с мантия намираме и при мра- 
 морните статуи на Хермес и Херакъл от римско време. Засега имаме 
само нумизматични данни, че този статуарен образ. на Аполон се е намирал 
в неговия храм, изграден на върха на Джендемтепе. Втора такава ста- 
туя се е издигала върху една висока мраморна колона, поставена по сре- 
дата на склона на същия Хълм. При нашия случай имаме по-често срещана 
статуя на Аполон с патера и лък?? или лаврово клонче?! без мантия върху 
лявата ръка. Богът е представен гол, прав, в три четвърти изглед наляво, 
стъпил :здраво върху десния си крак, а левият — облекчен и прегънат в 
коляното, е. поставен малко назад и встрани. В дясната ръка, протегната 
напред, държи патера, а в лявата — лък, опрян на горната част на ръ- 
ката. 

Нямаме никакви данни относно големината и материала, от който 
е била изработена статуята. Но като вземем предвид мащабносттта, с 
която си е послужил гравьорът на монетния печат при предаване на раз- 
личните предмети, трябва да приемем, и то с основание, честатуята е била 
значително по-голяма от естествен ръст. Навярно е била изработена от 
мрамор. Проф. Т. Герасимов допуска, че някои от Аполоновите статуи 
във Филипопол са били излети от бронз, а след това позлатени, както се 
е правело на много места по време на Римската империя. | 

По средата на склона на хълма е изобразен храм в три четвърти из- 
глед наляво (обр. 4-а). На лицевата страна има четири колони с профи- 
лирани бази и коринтски капители, над които стои триъгълен фронтон с 
акротери. Броят на колоните или полуколоните на дългата страна на 
храма не са изобразени с изключение на последната, за да сё очертае ясно 
силуетът му. Поради липса на каквито и да е други данни засега не може 
да се установи тяхното число. Постройката лежи върху двустъпална 
основа. Между средните колони на лицевата страна е изобразена статуя 
на богинята Бендида-Артемида?8. Тя е представена права в неподвижна 
поза, обърната напред, облечена в дълъг, спускащ се до земята хитон, 
препасан през талията (Артемида винаги се изобразява само с хитон), 
с покривало на главата -- полос. В двете си ръце държи по една запалена 
(2) факла. Повече подробности не личат. Въпреки малкото място между 
средните колони гравьорът на монетния печат е успял да предаде главните 
отличителни белези на богинята. Този статуарен тип на стоящата Бендида- 
Артемида — с шапка (полос или калат), матронално дълго облекло и две- 

факли, е най-старият, засвидетелствуван у нас. Той е известен още през 
Ш в. пр. н. е. чрез образи върху редица бронзови автономни монети на 
гр. Кабиле, разположен на р. Гонзос (Тунджа) , и играе ролята на герб 
на града. Намираме го върху няколко емисии тетрадрахми с името на 
Ал. Велики? и върху тетрадрахмите на последния владетел на келтската 
държава в Тракия — Кавар;6 монетите са сечени в този град. Това е 
статуарен образ на богинята, който се е намирал в главния храм на града 
и е бил изработен под влияние на създадения вероятно през елинистиче- 
ската епоха тип на синкретизираната богиня Артемида-Хеката, на ко- 
ято е даван епитетът Фосфорос. Навярно филипополската култова статуя 
на Бендида-Артемида е била инспирирана от култовата статуя на същата 
богиня в Кабиле. 

Липсват всякакви данни за размерите и материала, от който е била 
направена храмовата статуя на богинята във Филипопол. Но като се им: 
предвид, че в развалините на светилищата и храмовете, разкопани у нас, 
са намирани обикновено мраморни скулптурни образи на божествата”, 
то по всяка вероятност и нашата култова статуя е била от мрамор. 

Понеже върху античните монети се изобразявали действително съ- 
ществували тогава статуи и постройки, като се давал техният вид и место- 
положение, то ние трябва да търсим мястото на храма по средата на хълма, 
гледан откъм югоизток. Това е една не много голяма скалиста тераса, 
върху която днес се издига старата църква «Св. Петка», построена на мя-. 
стото на античния храм (обр. 4-6). Интересно е това, че съществуват някои 
сходства относно почитането на Бендида и Св. Петка. Известно е от ру- 
ската иконография, че Парашкева-Петка е била особено почитана све- 
тица като целителка от болести, беди и страдания. Чествувана е и като 
пазителка и спасителка. За напия случай интересни са сведенията на ст. 
н. с. В. Заостровцева относно една икона на светицата, изработена на 
границата между ХГУ и ХУ в. от талантлив руски иконописец от ря- 
занската живописна школа. Надписът Ери иконата осведомява, че ря- 
занският княз Феодор Иванович и епископ Иона са се обръщали към света 
Парашкева-Петка с молба да премахне бедите и нещастията, надвиснали 
над рязанския народ.28 Подобни аспекти във връзка с почитането е имала 
и Бендида. Тя е -чествувана като «обединителка, богиня-защитница на 
родовите обединения и на живеещите заедно».2? Ето защо напълно есте- 
ствено е, че след въвеждането и възтържествуването на християнството 
като официална държавна религия през ТУ B., когато храмът на Бендида- 
Артемида, както и останалите езически храмове били унижожени с ярост, 
на мястото на разрушения храм на богинята по-късно била построена 
църква, посветена на Св. Петка. 

Бендида е имала храмове в Пирея, Лаврион, Саламин и при Филипи 
в Македония.39 Тит Ливий (XXXVIII 41) споменава за такъв храм, из-. 
дигнат на западния бряг по долното течение на Марица. Лукиан (1сагошеп.. 
24.) пък съобщава за друг храм, построен в Тракия. Известно е неговото 
възторжено описание за гр. Филипопол като «най-големия и най-краси-. 
вия от всички градове». От стенописите на Боянската църква е засвиде-. 
телствувана статуя на Бендида-Артемида,21 ав житието на Св. Николай 
Мирликийски се говори за неин храм.З2 

Седем хълма украсявали античния Филипопол. Това било свещеното 
число на Аполон и може би не случайно той е почитан като главен бог —. 

покровител на този град, още повече че тракийският бог Кендризос е бил 
отъждествяван с Аполон. Слънчевото божество е чествувано по висо- 
ките места. Джамбазтепе е най-източното от седемте хълма и най-високото 
в акрополния град, което първо посрещало утринните слънчеви лъчи. 

Затова тук била издигната статуята на Аполон, а неговият храм украся- 
вал билото на най-високия от всички хълмове — Джендемтепе. 

Бендида е върховна тракийска богиня и се проявява като женски 
корелат на тракийския Херос. Още отрано била отъждествена с гръцката 
Артемида (а след това и с римската Диана), с която имала известни прилики, 
като взела и нейното име.“ Артемида — богинята на луната, е женското 
съответствие на Аполон. Върху Джамбазтепе в непосредствена близост 
под статуята му е храмът на неговата сестра. По този начин филипополци 
са показали своето уважение към най-почитаните от тях богове — 
Аполон Кендризийски и Бендида-Артемида. Намираме образите им заедно 
и върху един фрагмент от оброчна плочка, произхождаща от светилището 
в Чокльовското блато (днес с. Байкалско), Радомирско.35 Известно е 
тяхно светилище и при Михайловград.38 Култът на тези божества е бил 
широко разпространен в нашите земи.3? Многобройните паметници, които 
показват голямото почитане на богинята в Мизия и Тракия и изтъкват 
нейните разнообразни аспекти, са разгледани подробно в литературата.38 
Ще отбележим само, че от източния склон на Небеттепе в Пловдив произ-. 
хожда едно торсо от мраморна статуя на Артемида (НАМП, инв Хе 1697), 
а в музея се пази и бронзов бюст на Диана (инв. № 1760). 

Първоначално Бендида е била божество на подземния свят. Почи-. 
тана е като богиня на природата, гората, дивеча, лова и женитбата. Била 
покровителка на земеделието, растителността, животинското царство и 
домашните сръчности. Tae соп ѕегуаїг іх — пазителка, спасителка.33 
Изобразена е върху тракийски монети.4° 

Филата Артемизиада във Филипопол е една от седемте градски били 
Засвидетелствувана е от пет епиграфски паметника“ — значително по- 
вече, отколкото са за останалите шест фили.*3 Споменаването и в известните 
досега надписи е свързано с нейния религиозно-сакрален живот. Храмът 
на Бендида-Артемида, изобразен върху нашата монета, е бил главният 
квартален храм на тази фила. От два надписа, представляващи копия на 
един и същ текст, научаваме, че Акций Максим за благодарност посве- 
щава на филата (вероятно за божеството) някакви столове с облегала, 
изработени за негова сметка.“ От един почетен декрет се вижда, че филата 
е провеждала свои тържества и е издигала статуи на заслужили лица. 
Наличието на коуду тус фоАтқ в този надпис говори за една организирана 
общност на филата Артемизиада. Съществуването на койнон при дадена 
фила намираме в гръцкия и елинистическия свят. Това е явно указание, 
че произходът на тази филипополска фила трябва да търсим в предрим" 
ската епоха. Както отбелязахме вече, статуарният тип на Бендида-Ар- 
темида от нейния храм в града също ни отправя към това време. · 

Широкото влияние на богинята сред гражданите и околното насе- 
ление се вижда и от множеството нейни образи върху филипополските мо- 
нети. Представена е като ловджийка - в ход надясно, облечена в къс 
хитон, с лък в лявата ръка и колчан през рамо.“ Едно изображение върху 
серия монети, сечени пак при Комод, говори за наличието на статуя, 
представляваща богинята със скиптър като владетелка, царица (regina, 

Вас: Ава). Върху друга серия филипополски монети от времето на Юлия 
Домна — жена на Септимий Север (193—211), е изобразена статуя или 
релеф на «Артушс Поботрофос — покровителка и защитница на HOBO- 
родените и неукрепнали още деца. Тези статуи са украсявали площади 
или обществени постройки в античния Филипопол и са се ползвали с 
голяма известност сред местното население.2? Според Херодот (IV 33—34) 
тази богиня се почитала особено много от жените в Тракия и Пеония. 
Те вярвали, че им помага при раждането. 

Разгледаното изображение върху нашата монета е ценен принос за 
историята на града. Ние вече знаем, че хълмът, който е предаден върху 
монетите на Комод, е Джамбазтепе. Установихме и една нова подробност 
от топографията на римския Филипопол през последната четвърт на П в.— 
съществуването на храм на най-почитаната тракийска богиня — Бендида- 
Артемида, който се е издигал по средата на Хълма. Знаем мястото, изгледа 
и формата на този храм. Установихме и наличието на статуя на богинята, 
чийто тип — най-старият у нас, говори за твърде ранното й почитане във 
Филипопол. Научаваме също, че на Джамбазтепе — централния и най- 
високия от акрополните хълмове, се е издигала статуя на главното градско. 
божество — Аполон Кендризос. Накрая монетното изображение дава 
указания за религиозната култура на местното население и допълва све- 
денията за богатата и разнообразна скулптурна и храмова украса на рим- 
ския Филипопол. Тези данни говорят за активна религиозна дейност 
на гражданите в акрополната част и показват несъстоятелността на твър- 
дението, че целият обществен живот протичал извън нея.*8 

ГА COLLINE DE DJAMBAZTEPE, REPRESENTEE 
SUR UNE MONNAIE ANTIQUE DE PHILIPPOPOLIS 


KAMEN KOLÉV 


Résumé 


Avançant une série de faits, l’auteur démontre, que sur une série де 
monnaies еп bronze ди petit nominal, battue а РаШрроройз, sous le 
règne de Commode (180—192), est représentée la colline de Djambaztépé — 
fi ge centrale et la plus élevée des trois collines acropoles de la ville 

ig. 1—2 

Au sommet, est figurée le statue 4' Apollon, nu, debout, à gauche, avec 
une patère et un arc. Au milieu du versant de la colline est représenté un 
temple, vu trois-quart à gauche, au fronton triangulaire avec des acrotè- 
res et quatre colonnes, sur le côté frontal, aux bases profilées et des chapi- 
teaux corinthiens. Entre les colonnes ` médianes est représentée la statue. 
de la déesse Bendis-Artémis, debout, en face, en hiton (tunique) long cein- 
turé, avec un voile sur A tête — un polos. Dans chacune de ses mains elle 
tient un flambeau (fig. 2 et 4). Ce type de la déesse — le plus ancien chez. 
nous, est témoigné аи ПІ siècle avant Геге nouvelle, par des monnaies du- 
tonomes et autres, battues dans la ville de Kabilé. Le temple de Bendis- 
Artémis, réprésenté sur la monnaie, était le temple principal du quartier 
de la tribu Artemiziade, cette dernière étant témoignée également par 5 
monuments épigraphiques, découverts dans la ville. 

Apollon- Kendrissos et Bendis-Artémis étaient les divinités les plus 
vénérées à Philippopolis romain. 

La figuration monétaire présente des indications précieuses sur la to- 
pographie le la ville, sur la culture religieuse de la population, tout en com- 
plétant les renseignements sur l'ornement sculptural, riche et divers, des 
temples du Philippopolis romain. 


